Diari Oficial de la Generalitat Valenciana


Sumari del DOGV 8893, del 28-08-2020 (2020/6821)

RESOLUCIÓ de 31 d'agost de 2020, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la Convocatòria número 34/2020, de 25 de juny de 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8893

Data del DOGV
:   28-08-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/6821


Data del document
:   13-08-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * funcionari

RESOLUCIÓ de 31 d'agost de 2020, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la Convocatòria número 34/2020, de 25 de juny de 2020. [2020/6821]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió corresponent a la convocatòria número 34/2020, de 25 de juny (DOGV 8846, 30.06.2020), pel procediment de lliure designació, dels següents llocs de treball:  
  
- 28614, subdirector/a general del Gabinet Tècnic.  
- 31586, conductor/a servei directe membres del Consell.  
- 33642, cap del servei d'Implementació i Coordinació de l'Agenda 2030.  
- 33829, cap secretaria secretari/a autonòmic/a.  
- 33454, cap secretaria director/a general.  
Revisada la documentació presentada per les persones participants, queda acreditat, en primer lloc, el compliment dels requisits de participació exigits per la convocatòria. En relació amb les circumstàncies i aptituds professionals tingudes en compte per a la idoneïtat de les persones aspirants, i considerant les funcions respectives dels llocs convocats, igualment, queden acreditats els coneixements especialitzats, implicació, professionalitat i la trajectòria de les persones aspirants finalment seleccionades.  
De conformitat amb la base quarta de la resolució de la convocatòria esmentada, amb l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i amb l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que es disposa en l'apartat primer de la Resolució de 23 de gener de 2017, del conseller de Transparència, Responsabilitat Social, Participació i Cooperació, sobre delegació de competències en determinats òrgans de la Conselleria (DOGV 7965, 25.01.2017), resolc:  
  
Primer  
Lloc 28929: nomenar Jaime Clemente Martínez, amb DNI \*\*\*2935\*\*, subdirector general del Gabinet Tècnic, grup A1, complement de destinació nivell 30 i complement específic E050.  
El candidat idoni per a desenvolupar el lloc de treball convocat és Jaime Clemente Martínez, ja que la seua formació i trajectòria professional abasta diferents àmbits del dret com el financer, el pressupostari, el constitucional i l'administratiu, destacant en aquest cas els coneixements i experiència en matèria de transparència i participació.  
  
Segon  
Lloc 31700: nomenar Juan José Villanueva Corral amb NRP \*\*\*5783\*\*\*, conductor servei directe membres del Consell, grup C2 complement de destinació nivell 16 i complement específic E035.  
Els coneixements adquirits mitjançant l'experiència professional acreditada pels llocs que ha ocupat d'igual categoria, la seua trajectòria professional, formació rebuda així com els mèrits al·legats, indiquen que en l'aspirant seleccionat, únic que s'ha presentat a la convocatòria, concorren mèrits i qualitats professionals que determinen la seua idoneïtat i capacitat per a desenvolupar les funcions previstes. A més, actualment ocupa el lloc convocat de manera plenament satisfactòria.  
  
  
Tercer  
Lloc 33349: nomenar Eduard Amer Llueca amb NRP \*\*\*8924\*\*\*, cap del Servei d'Implementació i Coordinació de l'Agenda 2030, grup A1 complement de destinació nivell 28 i complement específic E050.  
Respecte al candidat seleccionat, únic admés que s'ha presentat a la convocatòria, i que actualment ocupa de manera provisional el lloc adjudicat, la seua formació acadèmica i complementària, així com el contingut de les matèries i funcions sobre les quals ha exercit la seua trajectòria professional des de la seua incorporació a la Generalitat Valenciana, li atorguen unes aptituds, coneixements sobre la cooperació internacional al desenvolupament i capacitats que determinen la seua idoneïtat per a l'exercici del lloc de treball convocat.  
  
Quart  
Lloc 33167: nomenar Alicia Galan Bosch, amb NRP \*\*\*4180\*\*\*, cap secretaria secretari/a autonòmic/a, grup C1/C2 complement de destinació nivell 16 i complement específic E035.  
Al lloc únicament ha optat una candidata admesa, que ha sigut finalment nomenada, ja que a més de la formació rebuda, ha ocupat diversos llocs de treball en diferents departaments de l'Administració del Consell, realitzant diferents funcions, algunes d'elles relacionades amb les pròpies del lloc convocat, el qual a més ocupa des del 6 d'agost de 2019 amb caràcter provisional i de manera satisfactòria. Tot això li dona una adequada visió de l'estructura, organització i funcionament intern de la Generalitat i en concret, d'aquesta conselleria.  
  
  
Cinqué  
Lloc 33349: nomenar María García Doncel, amb NRP \*\*\*1818\*\*\* cap secretaria director/a general, grup C1/C2 complement de destinació nivell 16 i complement específic E032.  
L'aspirant nomenada ha sigut l'única persona admesa que s'ha presentat a la convocatòria. A la formació rebuda se suma la seua trajectòria professional en l'Administració del Consell, que inclou l'acompliment de llocs amb funcions relacionades amb les del lloc adjudicat. Finalment, cal indicar que ocupa el lloc objecte de convocatòria de manera provisional des d'agost de 2019, de manera satisfactòria, atorgant-ho un coneixement adequat del mateix i del centre directiu al qual s'adscriu.  
  
De conformitat amb l'article 29 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, les persones adjudicatàries que tinguen la condició de funcionaris o funcionàries d'altres administracions públiques, no s'integraran en l'Administració de la Generalitat mitjançant el procediment de lliure designació.  
Excepte en el cas del lloc 28494, el cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana i la presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
En el cas del lloc 28637, el cessament en l'actual lloc de treball es produirà el dia 31 d'agost de 2020 i la presa de possessió es produirà el dia 1 de setembre de 2020.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 13 d'agost de 2020.- El sotssecretari (p. d. R 23.01.2017; DOGV 7965, 25.01.2017): Cristian Veses Donet.